2 दिन बाद था जन्मदिन, RRR में निभाया था गवर्नर स्कॉट बस्सटन का किरदार
RRR Thor Actor Stevenson Passes Away Update हॉलीवुड एक्टर रे स्टीवेन्सन का 21 मई को 58 साल की उम्र में निधन हो गया। उनके पब्लिस्ट ने मीडिया को इस बात की जानकारी दी। हालांकि, अभी तक मौत का कारण स्पष्ट नहीं है।
हॉलीवुड एक्टर रे स्टीवेन्सन का 21 मई को 58 साल की उम्र में निधन हो गया। उनके पब्लिस्ट ने मीडिया को इस बात की जानकारी दी। हालांकि, अभी तक मौत का कारण स्पष्ट नहीं है। आयरिश मूल के एक्टर पिछले साल एसएस राजामौली की हिट फिल्म RRR में नजर आए थे। इसके अलावा रे को थॉर और उसके सीक्वल थॉर:द डार्क वर्ल्ड जैसी कई मार्वल फिल्मों में देखा गया था, जिसमें उन्होंने वोलस्टैग का किरदार निभाया था।
निधन की खबर सामने आने के बाद से इंटरटेनमेंट इंडस्ट्री में शोक की लहर है। फिल्म डायरेक्टर एस एस राजमौली और जेम्स गन ने दिवंगत एक्टर को श्रद्धांजलि दी। बता दें कि दो दिन बाद 25 मई को रे का बर्थडे था।
निधन पर एस.एस राजामौली ने शेयर किया भावुक नोट, दिवंगत एक्टर को दी श्रद्धांजलि
RRR डायरेक्टर एस.एस राजामौली ने दिवंगत एक्टर के निधन पर शोक जताते हुए उन्हें श्रद्धांजलि थी। रे के साथ फोटो पुरानी फोटो शेयर करते हुए राजामौली ने लिखा- यह सुनकर हैरान हूं। इस खबर पर यकीन नहीं हो रहा है। रे सेट पर अपने साथ काफी एनर्जी और खुशियां लेकर आए। उनके कारण सेट पर हमेशा अच्छा बेहतरीन माहौल रहा था। उनके साथ काम करने शानदार था। मेरी प्रार्थनाएं उनके परिवार के साथ हैं, उनकी आत्मा को शांति मिले।
इंटीरियर डिजाइनर बनना चाहते थे रे स्टीवेन्सन
25 मई, 1964 को लिस्बर्न में जन्म रे स्टीवेन्सन तीन बेटों में दूसरे नंबर के थे। वो 8 साल की उम्र में इंग्लैंड चले गए और ब्रिटिश ओल्ड विक थिएटर स्कूल में एडमिशन लिया। उन्होंने 29 साल की उम्र में ग्रेजुएशन किया। वो अपने करियर इंटीरियर डिजाइनर बनना चाहते थे। हालांकि, किस्मत को कुछ और मंजूर था।
90 के दशक में की फिल्मी करियर की शुरुआत 
90 के दशक की शुरुआत से फिल्मों और टीवी शोज में एक्टिव हो गए। 2000 के दशक में हॉलीवुड फिल्मों में एक्शन फिल्मों में अपनी पहचान बनाई। उनकी पहली सक्सेसफुल फिल्म 1998 की में आई द थ्योरी ऑफ फ्लाइट थी, जिसमें उन्होंने हेलेना बॉनहैम कार्टर का किरदार निभाया था। इसके अलावा उन्होंने वॉर जोन, मार्वल की थॉर मूवीज में वोल्स्टैग और किल द आयरिशमैन में अपनी परफॉर्मेंस से फैंस को इम्प्रेस किया।
बतौर लीड 2004 में रे की पहली फिल्म आई
2004 साल में आई किंग आर्थर में रे ने पहली बार लीड रोल निभाया था। जहां उन्होंने नाइट्स ऑफ द राउंड टेबल में से एक डैगनेट का किरदार निभाया था। अपनी शानदार परफॉर्मेंस के चलते रे जल्द ही अमेरिकन ऑडियंस के बीच सैनिक टाइटस पुलो के किरदार में जाने गए, जो कि एक बिग बजट रोम सिरीज थी।
फिल्म मावल से मिली पहचान, RRR में निभाया था अहम किरदार
सीरीज खत्म होने के बाद रे 2008 में फिल्म पनिशर: वॉर जोन में विलेन फ्रैंक कैसल के किरदार में नजर आए। इसके अलावा भी कई फिल्में उनकी लिस्ट में शामिल हैं।
रे पिछले साल एसएस राजामौली की पीरियड एक्शन ब्लॉकबस्टर RRR में गवर्नर स्कॉट बस्सटन के किरदार में नजर आए थे।